cyanic-selkie/wikianc huggingface dataset:
მარა (მდინარე)
მარა – მდინარე კენიასა და ტანზანიაში. მისი სახელი ეწოდა მასაი-მარას ნაკრძალს. მდინარის სიგრძეა 395 კმ. აუზის ფართობი 13 504 კმ², რომლის 65 % კენიაში, ხოლო დანარჩენი ტანზანიაში. მდინარე სათავეს იღებს კენიის მთაზე და უერთდება ვიქტორიის ტბას.
კატეგორია:კენიის მდინარეები კატეგორია:ტანზანიის მდინარეები
პოონა-ბაიაბაო
პოონა-ბაიაბაო (ოფიციალურად პოონა-ბაიაბაოს მუნიციპალიტეტი; Lungsod sa Poona Bayabao; Bayan ng Poona Bayabao) ― მეოთხე კლასის მუნიციპალიტეტი სამხრეთ ლანაოს პროვინციაში, ფილიპინებში. 2020 წლის აღწერით მუნიციპალიტეტის მოსახლეობა 31 141 ადამიანს შეადგენს. მოიცავს 25 ბარანგაის.
ვიქტორ ნინიძე
ვიქტორ ნინიძე (დ. 10 მარტი, 1920 ― გ. 2001) — ქართველი მსახიობი, საქართველოს სსრ-ის სახალხო არტისტი (1965).
ბიოგრაფია
1934 წელს დაიწყო სამსახიობო მოღვაწეობა თბილისის სანკულტურის თეატრში, სადაც იმუშავა 1949 წლამდე. მისი დებიუტი შედგა შალვა დადიანის პიესაში „აჯილღა“, სადაც ახალგაზრდა გიმნაზისტის როლს თამაშობდა. 1949-1971 წლებში იყო სოხუმის ს. ჭანბას სახელობის სახელმწიფო თეატრის ქართული დასის მსახიობი, ხოლო 1971 წლიდან თბილისის შოთა რუსთაველის სახელობის სახელმწიფო აკადემიურ თეატრში დაიწყო მოღვაწეობა. ბოლო წლებში პარალელურად მონაწილეობდა სოხუმის კ. გამსახურდიას სახელობის სახელმწიფო თეატრის სპექტაკლებში, რომლებიც იმართება თბილისში. ძირითადად ასრულებდა სახასიათო როლებს. მათ შორის გამოირჩევა: პლატონ კრეჩეტი (ა. კორნეიჩუკის „პლატონ კრეჩეტი“), სურენი (ა. შირვანზადეს „პატიოსნებისათვის“), ებრაელი (ვ. ჰიოგოს „მარია ტიუდორი“), არქიფო (გ. ქელბაქიანის „სევდიანი რომანი“), ხახული (პ. კაკაბაძის „კოლმეურნის ქორწინება“), გიორგი (კ. ლორთქიფანიძის „კოლხეთის ცისკარი“), გაგუა (ნ. დუმბაძის „საბრალდებო დასკვნა“), რივერსი (უ. შექსპირის „რიჩარდ მესამე“) და სხვა. გადაღებულია ფილმებში: ზვამბა („დათა თუთაშხია“), კარპოვიჩი („კროსვორდის ამოხსნის მოყვარულთათვის“), არქიფო („სოფლის აშიკი“), მოხუცი („ზნედაცემული ანგელოზი“), დავითი („წუთისოფელი“) და სხვა. აქვს პიესები: „თავდასხმა ღამით“, „მოულოდნელი სტუმარი“, „შეხვედრა დღეობაზე“ და სხვა.
Classic Yes
Classic Yes — ინგლისური პროგრესული როკ-ჯგუფ Yes-ის კომპილაციური ალბომი. იგი გამოვიდა 1981 წლის 30 ნოემბერს. თავდაპირველად იგი გამოვიდა, როგორც ფირფიტა დამატებითი 7" დისკით, რომელზეც წარმოდგენილი იყო სიმღერები „Roundabout“ და „I've Seen All Good People“, მაგრამ კომპაქტ-დისკის ფორმატში ყველაფერი ერთ ჩანაწერზე მოთავსდა.
სქოლიო
კატეგორია:1981 წლის კომპილაციური ალბომები კატეგორია:Yes-ის კომპილაციური ალბომები კატეგორია:Atlantic Records-ის კომპილაციური ალბომები კატეგორია:ალბომები როჯერ დინის გარეკანის დიზაინით
საფრანგეთი 1900 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მეორედ იასპარეზა 1900 წელს, საფრანგეთის დედაქალაქ პარიზში. ამ თამაშებზე მათ სხვადასხვა სინჯის 101 მედალი მოიპოვეს.
რესურსები ინტერნეტში
კატეგორია:ქვეყნები 1900 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ბანარი
ბანარი, კოირი, ქოქოსის ბოჭკო — ქოქოსის პალმის ნაყოფის გარსის შუა შრისგან - მეზოკარპიუმისაგან მიღებული ბოჭკო. ბანარის ბოჭკო მოწითალო-ყავისფერია, გამერქნებული, 15-33 სმ სიგრძისა და 0,05-0,3 მმ სისქის. კარგი ხარისხის ბოჭკო მიიღება მკვახე ნაყოფისაგან. იყენებენ ჯაგრისების, ჭილოფების, ბაგირების და სხვა ნივთების დასამზადებლად. ბანარის წარმოებას ძირითადად მისდევენ ინდოეთში და კუნძულ შრი-ლანკაზე.
ლიტერატურა
კატეგორია:ბუნებრივი ბოჭკოები
Gnamptogenys leiolabia
სქოლიო
კატეგორია:ჭიანჭველები
ჰაჯი-ისმაილი
ჰაჯი-ისმაილი (დაბადების და გარდაცვალების წლები უცნობია), შეიხი, ეფენდი, იმამი სოფ. ქურდემირიდან (შირვანი). აღმოსავლეთ კავკასიაში მიურიდიზმის (ტარიკათის) ერთ-ერთი პირველი იდეოლოგი. მუსლიმანური თეოლოგიური განათლება ბაღდადში მიიღო. აქედან დაბრუნებული, XIX საუკუნის 20-იანი წლების დასაწყისში შექმნილი ვითარების შესაბამისად, თავის მოწაფე-მიმდევრებთან ერთად (ზოგი მათგანი თვალსაჩინო რელიგიური და სამხედრო-პოლიტიკური მოღვაწე გახდა) ქადაგებდა "კავკასიურ " მიურიდიზმს, რომელმაც მეფის რუსეთის წინააღმდეგ ბრძოლაში ღაზავათი მთავარ პოლიტიკურ-რელიგიურ დოქტრინად გაიხადა.
ლიტერატურა
კატეგორია:შეიხები
იაკამბუს ეროვნული პარკი
იაკამბუ — ეროვნული პარკი ვენესუელაში, ლარას შტატში. მდებარეობს სიერა-დე-პორტუგესის სამხრეთ კალთებზე, რომელიც თავის მხრივ კორდილიერა-დე-ლოს-ანდესის შემადგენელი ნაწილია. პარკი შეიქმნა 1962 წელს, მდინარე იაკუმბუს აუზის დაცვის მიზნით, რომლის წყლებიც ხოსე-მარია-ოჩოა-პიეს წყალსაცავს ამარაგებს. რეზერვუარის მნიშვნელობა სასიცოცხლოდ დიდია ქალაქ ბარკისიმეტოს წყალმომარაგებასა და კიბორის მშრალი ველების ეკონომიკური განვითარებისთვის, სადაც დაცულ მიწას სასოფლო-სამეურნეო მიზნებისთვის იყენებენ.
პარკის ზემო ნაწილში წარმოდგენილია ნოტიო ტროპიკული ტყეების მცენარეულობა, მათ შორისაა ორქიდეების 60 სახეობა, ქვეყანაში სულ არსებულის 14 %. ცხოველთაგან გავრცელებულია ღრიალა მაიმუნი, ირემი, დათვი მელერო და ა. შ. მრავლადაა ასევე ფრინველები და გველები.
სქოლიო
კატეგორია:ვენესუელის ეროვნული პარკები კატეგორია:1962 წელს დაარსებული დაცული ტერიტორიები კატეგორია:1962 წელს დაარსებულები ვენესუელაში კატეგორია:ლარას შტატის გეოგრაფია კატეგორია:ლარას შტატის ღირსშესანიშნაობები
ნაპფი
ნაპფი (Napf) — მთა შვეიცარიის ზეგანზე. სიმაღლე 1408 მ. აღმართულია ბერნისა და ლუცერნის კანტონების საზღვარზე. ჩრდილოეთი და სამხრეთი ფერდობები შემოსილია ხშირი ტყით (ძირითადად წიფელი და ნაძვი). აგებულია უმეტესად კონგლომერატებით.
რესურსები ინტერნეტში
კატეგორია:შვეიცარიის მთები კატეგორია:ალპები
საფრანგეთი 1904 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მესამედ იასპარეზა 1904 წელს, აშშ-ის ქალაქ სენტ-ლუისში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1904 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
კუნილინგუსი
thumb|250პქ|[[ედუარდ ანრი ავრილის ნახატი]] კუნილინგუსი (cunnus — ქალის გარე სასქესო ორგანოები + lingo — ლოკვა) — ორალური სექსის ნაირსახეობა, ქალის სექსუალური აღგზნება კლიტორზე და ვულვაზე ტუჩების, ენის ან კბილების ზემოქმედების საშუალებით.
იმის მიუხედავად, რომ პრაქტიკულად ყველა ქალისთვის სხეულის ყველაზე უფრო ეროტიკულად მგრძნობიარე ნაწილს წარმოადგენს კლიტორი, ის შეიძლება არც ისე მგრძნობიარე აღმოჩნდეს ნაზი სტიმულაციისადმი, განსაკუთრებით აღგზნების საწყის სტადიებზე. სექსის ზოგიერთი სახელმძღვანელო იძლევა რეკომენდაციას, რომ კუნილინგუსი უნდა დაიწყოს სასქესო ტუჩების და მთლიანად გენიტალიების ნელი და ნაზი ალერსით. ამისთვის შესაძლებელია გამოყენებული იქნას ენის წვერი, წინა ან ქვედა ნაწილი, აგრეთვე ცხვირი, ნიკაპი და ტუჩები, მოძრაობები შესაძლებელია იყოს ნელი ან სწრაფი, ერთგვაროვანი ან ქაოტური, ხისტი ან ნაზი, რაც დამოკიდებულია პარტნიორების გემოვნებაზე. შეიძლება აგრეთვე გასწორებული ან მოძრავი ენის საშოში შეყვანა. კუნილინგუსს შესაძლებელია თან სდევდეს საშოში თითების ან ეროტიკული სათამაშოების შეყვანა, რაც იძლევა იმავდროულად G წერტილის სტიმულირების საშუალებას. .
კუნილინგუსის დროს შესაძლებელია გადაცემული იქნას სხვადასხვა ინფექციური ან ვენერიული დაავადება, როგორებიცაა ათაშანგი, ჰეპატიტი, ჰერპესი და სხვა. დაავადებებისგან თავის დასაცავად რეკომენდირებულია ლატექსის ხელსახოცების გამოყენება.
სქოლიო
კატეგორია:სექსი
Oral seks
კოროზია
კოროზია — მეტალების თვითნებური განადგურება გარემოსთან ქიმიური ან ფიზიკურ–ქიმიური ურთიერთქმედების შედეგად. კოროზია ნებისმიერი მატერიალის განადგურებაა, იქნება ეს მეტალი თუ კერამიკა, ხე თუ პოლიმერი (მაღალმოლეკულური ნაერთი). კოროზიის მიზეზია კონსტრუქციული მატერიალების თერმოდინამიკური არასტაბილურობა მათთან კონტაქტირებად გარემოში მდებარე ნივთიერებებთან. მაგალითდ წყალში რკინის ჟანგბადოვანი კოროზია: სწორედ რკინის ჰიდროქსიდია (Fe(OН)3) ის რასაც ჟანგი ეწოდება. ყოველდღიურ ცხოვრებაში, რკინის შენადნობებისთვის უფრო ხშირად იყენებენ ტერმინს "ჟანგვა". ნაკლებად ცნობილია პოლიმერეების კოროზიის შემთხვევები. მათ მიმართა არსებობს ცნება "დაძველება ", რომელიც მეტალებისთვის ტერმინ კოროზიის ანალოგიურია. მაგალითად, რეზინის დაძველება ჰაერში ჟანგბადთან ურთიერთქმედების გამო, ან ატმოსფერული ნალექების ზემოქმედების გამო ზოგიერთი პლასტმასის განადგურება და ბიოლოგიური კოროზია. კოროზიის, ისევე როგორც ნებისმიერი ქიმიური რეაქციის სიჩქარე დიდად არის დამოკიდებული ტემპერატურაზე. 100 გრადუსით ტემპერატურის გაზრდამ შეიძლება რამდენიმეჯერ გაზარდოს კოროზიის სიჩქარე.
კოროზიული პროცესები განსხვავდებიან იმ გარემოთა ფართო გავრცელებით და სხვადასხვაგვარობით, რომლებშიც ისინი მიმდინარეობენ. მაგალითდ იმ აგრესიულ გარემოთა ტიპების მიხედვით, რომლებბშიც კოროზია მიმდინარეობს, კოროზია შესაძლო შემდეგნაირი ტიპების იყოს: •გაზობრივი კოროზია. •ატმოსფერული კოროზია. •კოროზია არაელექტროლიტებში. •კოროზია ელექტროლიტებში. •მიწისქვეშა კოროზია. •ბიოკოროზია. •კოროზია მოხეტიალე ძაბვათა ზემოქმედების გამო. ექსპლუატაციის პირობათა გამკაცრებასთან ერთად (ტემპერატურის მომატება, მექანიკური წნევები, გარემოს აგრესიულობა და სხვა) არამეტალურ მატერიალებზეც მოქმედებს გარემო, რის გამოც დაიწყო ტერმინ „კოროზიის“ ამ მატერიალებთან მიმართებაში გამოყენება, მაგალითად „ბეტონების და რკინაბეტონების კოროზია“, „პლასტმასებისა და რეზინის კოროზია“. ამ დროს იგულისხმება გარემოსთნ ქიმიური ან ფიზიკურ–ქიმიური ზემოქმედების შედეგად მათი განადგურება და ექსპლუატაციური თვისებების დაკარგვა. მაგრამ უნდა დავძინოთ რომ მეტალებისა და არამეტალებისთვის მექანიზმები და პროცესთა კინეტიკა სხვადასხვანი იქნებიან.
მეტალთა კოროზია არის მეტალთა განადგურება კოროზიულ გარემოსთან ქიმიური ან ელექტროქიმიური ზემოქმედების გამო. კოროზიის პროცესისთვის უნდა გამოვიყენოთ ტერმინი „კოროზიული პროცესი“, ხოლო პროცესის რეზულტატისთვის – „კოროზიული განადგურება“. გალვანური აირების წარმოქმნა სარგებლით გამოიყენება ბატარეებისა და აკუმულატორების შესაქმნელად. მეორე მხრივ, ასეთი აირის წარმოქმნა იწვევს არასახეირო პროცესს, რომლის მსხვერპლიც ხდება მეტალთა მთელი რიგი, – კოროზიას. კოროზიასთან გულისხმობენ ზედაპირზე, მეტალური მატერიალის ელექტროქიმიურ ან ქიმიურ განადგურებას. ყველაზე ხშირად კოროზიის დროს მეტალის იონების წარმოქმნასთან ერთად მეტალი მჟავდება, იონები კი მომდევნო გარდაქმნების შედეგად იძლევიან კოროზიის სხვადასხვა პროდუქტს. კოროზია შესაძლოა გამოწვეული იყოს როგორც ქიმიური ისე ელექტროქიმიური პროცესით. შესაბამისად განასხვავებენ მეტალთა ქიმიურ და ელექტროქიმიურ კოროზიას.
ელექტროქიმიური კოროზია
კოროზიულ გარემოში შექმნილი გალვანური ელემენტების ზემოქმედების ქვეშ მეტალის განადგურებას ელექტროქიმიური კოროზია ეწოდება. იგი არ უნდა აგვერიოს ერთგვარი მეტალის კოროზიასთან, მაგალითად რკინის ჟანგვასთან, რადგან ელექტროქიმიური კოროზიის დროს ყოველთვის საჭიროა ელექტროლიტის არსებობა(კონდენსანტი, წვიმის წყალი და სხვა.), რომელსაც ეხებიან ელექტროდები ან მატერიალის სტრუქტურის სხვადასხვა ელემენტები, ან ორი სხვადასხვა შემხები ნივთიერება სხვადასხვა დამამჟავებელ–აღმდგენი პოტენციალებით. თუკი წყალში მარილის, მჟავათა ან მათ მსგავსთა იონებია გახსნილი, მისი ელექტროგამტარობა იზრდება და პროცესის სიჩქარე იზრდება..
წყალბადოვანი და ჟანგბადოვანი კოროზია
თუკი ხდება H3O+ ის ან წყლის მოლეკულათა იონების აღდგენა, საუბრობან წყალბადოვან კოროზიაზე. იონთა აღდგენა ხდება შემდეგი სქემით: 2H3O+ + 2e− → 2H2O + H2 ან 2H2O + 2e− → 2OH− + H2 თუკი წყალბადი არ გამოიყოფა, რაც ხშირად ხდება ნეიტრალურ ან ძლიერ ტუტე გარემოში, ხდება ჟანგბადის აღდგენა და ამ შემთხვევაში საუბრობენ ჟანგბადოვან კოროზიაზე. O2 + 2H2O + 4e− → 4OH− კოროზიული ელემენტი შეიძლება წარმოიქმნას არა მხოლოდ ორი სხვადასხვა მეტალების შეხებისას. კოროზიული ელემენტი წარმოიქმნება ერთი მეტალის შემთხვევაშიც თუკი მაგალითად ზედაპირის სტრუქტურა არაერთგვაროვანია.
ქიმიური კოროზია
ქიმიური კოროზია არის მეტალის ზედაპირის ურთიერთქმედება კოროზიულად აქტიურ გარემოსთან, რასაც არ მოსდევს ფაზათა საზღვარზე ელექტროქიმიური პროცესების წარმოქმნა. ამ შემთხვევაში დამჟავებული მეტალის ურთიერთქმედება და კოროზიული გარემოს დამამჟავებელი კომპონენტის აღდგენა ერთ აქტში მიედინებიან.
ელექტროქიმიური კოროზიისას მეტალის ატომების იონიზაცია და კოროზიული გარემოს დამამჟავებელი კომპონენტის აღდგენა ერთ აქტში არ მიედინებიან და მათი სიჩქარეები დამოკიდებულია მეტალის ელექტროდულ პოტენციალზე (მაგალითად, რკინის ჟანგვა ზღვის წყალში).
კოროზიასთან ბრძოლა
ყოველწლიურად კოროზია მილიარდობით ზარალს იწვევს, და ამ პრობლემის გადაწყვეტა მნიშვნელოვანი დავალებაა. კოროზიის მიერ მიყენებული მთავარი ზარალი არის არა მეტალის დაკარგვა, არამედ კოროზიის მიერ ნადგურებადი პროდუქციის ფასეულობა. სწორედ ამიტომ მისგან გამოწვეული ყოველწლიური დანაკარგები მწარმოებლივად განვითარებულ ქვეყნებში ასე დიდია. ჭეშმარიტი ზარალის განსაზღვრა არ შეიძლება მხოლოდ პირდაპირი დანაკარგების შეფასებით, რომლებსაც მიეკუთვნება განადგურებული კონსტრუქციისღირებულება, ტექნიკის შეცვლის ღირებულება, კოროზიისგან დაცვაზე მიმართული ღონისძიებების ხარჯები. უფრო მეტ ზიანს შეადგენენ ირიბი დანაკარგები. ესაა უბრალო ხელსაწყოები რომლებიც გამოიყენება კოროზირებულ მეტალთა და კვანძთა დეტალების შეცვლისას, პროდუქტთა გაჟონვა, ტექნოლოგიურ პროცესთა დარღვევა.
კოროზიისგან იდეალური დაცვა 80% ით უზრუნველყოფილია ზედაპირის სწორი მომზადებით, და მხოლოდ 20% ით გამოყენებული საღებავი მასალების ხარისხით და მათი დატანის ხერხით. სუბსრატის შემდგომი დაცვის წინ ზედაპირის მომზადების ყველაზე მწარმოებლური და ეფექტური მეთოდია აბრაზიულ–ნაკადოვანი წმენდა.(მატერიალის  ზედაპირის დამუშავება მისი ზედაპირის ქვიშით ან სხვა აბრაზიული ელემენტით დაზიანების გზით).
კოროზიისგან მიყენებული ეკონომიკური ზარალი
მეტალთა კოროზიისგან მიყენებული ეკონომკური დანაკარგები უზარმაზარია. NACE-ს უკანასკნელი ინფორმაციით აშშ–ში კოროზიისგან მიყენებულმა ზარალმა და მასთან საბრძოლველად მიმართულმა დანახარჯებმა მთლიანი შიდა პროდუქტის 3,1% ანუ 276 მილიარდი დოლარი შეადგინეს. გერმანიაში ამ დანაკარგმა მშპ–ს 2,8% შეადგინა. სხვადასხვა       ქვეყნების ექსპერტთა შეფასებებით მრეწველურად განვითარებულ ქვეყნებში ეს დანაკარგები შეადგენენ მშპ–ს 2–4 პროცენტს. ამასთან მეტალის დანაკარგები, რომლებიც მოიცავენ მმწყობრიდან გამოსული მეტალის პროდუქციებს, ნაწარმებს, ხელსაწყოებს, შეადგენენ ქვეყნის წლიური წარმოების 10–20 პროცენტს.
ნაჟანგი არის ხიდთა ავარიის ერთ–ერთი ყველაზე გავრცელებული მიზეზი. რადგან ნაჟანგს უფრო მეტი მოცულობა აქვს ვიდრე რკინის თვდაპირველ მასას, მისმა გაზრდამ შსაძლოა გამოიწვიოს კონსტრუქციული დეტალების ერთმანეთთნ არათანაბრად მიჯნა. ეს გახდა 1983 წელს მდინარე მიანუსზე გამავალი ხიდის განადგურების მიზეზი, როდესაც ამწევი მექანიზმის ჭანჭიკები დაიჟანგნენ. მდინარეში ვარდნისას დაიღუპა 3 მძღოლი. კვლევებმა აჩვენა, რომ კანალიზაციის წყლებმა ხიდის საყრდებ ბოძებში შეაღწიეს. 1967 წლის 15 დეკემბერს პოინტ პლეზანტის ( დასავლეთ ვირჯინია) და კანუგის (ოჰაიოს შტატი) შემაერთბელი ხიდი მოულოდნელად მდინარე ოჰაიოში ჩავარდა. ვარდნის მომენტში ხიდზე 37 ავტომობილი მოძრაობდა, რომელთაგან 31მა ხიდის ბედი იწია. 46 ადამიანი დაიღუპა, 9 კი სერიოზულად დაშავდა. ადამიანურ მსხვერპლსა და ტრამვებთან ერთად განადგურდა მთავარი სატრანსპორტო გზა დასავლეთ ვირჯინიასა და ოჰაიოს შორის. ინცინდენტის მიზეზი გახდა კოროზია.
კენზუს ხიდი პენსილვანიაში 2003 წელს ტორნადომ გაანადგურა, რაც გამოიწვია იმან რომ მთავარი ბოლტები დაიჟანგნენ რამაც შეამცირა ხიდის სტაბილურობა.
რესურსები ინტერნეტში
კატეგორია:კოროზია კატეგორია:ქიმიური პროცესები
არცხელი
არცხელი  — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, მულახის თემში (სოფლები: არცხელი, ზარდლაში, ლახირი, მაჯვდიერი, მურშკელი, ჟაბეში, ჟამუში, ღვებრა, ჩვაბიანი, ცალდაში, ჭოლაში). მდებარეობს მდინარე მულხრის (ენგურის შენაკადი) მარჯვენა ნაპირზე, ზღვის დონიდან 1550 მ, მესტიიდან 32 კმ.
ისტორია
2011-2018 წლების არქეოლოგიური კვლევა-ძიების შედეგად სოფელ არცხელის ტერიტორიაზე აღმოჩენილია ანტიკური ხანის მინის საწარმოს ნაშთები.
დემოგრაფია
2014 წლის აღწერის მონაცემებით სოფელში ცხოვრობს 65 ადამიანი.
სქოლიო
კატეგორია:მესტიის მუნიციპალიტეტის სოფლები
Gnamptogenys levinates
Gnamptogenys levinates — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
Hittman (რეპერი)
ბრაიან ენტონი ბეილი (Brian Anthony Bailey, ცნობილია როგორც Hittman; დ. 14 სექტემბერი, 1974) — ამერიკელი, რეპერი, სიმღერების ავტორი და ჩანაწერის პროდიუსერი.
დაიბადა ლოს-ანჯელესში, კალიფორნიაში. 1998 წელს ხელშეკრულება გააფორმა Dr. Dre-ის ლეიბლთან Aftermath Entertainment, თუმცა რიგი მიზეზების გამო მან ვერ შეძლო საკუთარი ალბომის გამოშვება და დატოვა ლეიბლი.
2002 წელს გამოსცა მისი ყველაზე პოპულარული სინგლი „Last Dayz“. 2005 წელს გამოუშვა სადებიუტო ალბომი Hittmanic Verses ლეიბლზე Sick Bay Records.
სქოლიო
კატეგორია:ამერიკელი რეპერები კატეგორია:დაბადებული 1974 კატეგორია:დაბადებული 14 სექტემბერი კატეგორია:აფრო-ამერიკელი მამაკაცი რეპერები კატეგორია:ამერიკელი ჰიპ-ჰოპ მუსიკოსები კატეგორია:Aftermath Entertainment-ის შემსრულებლები კატეგორია:XXI საუკუნის ამერიკელი რეპერები კატეგორია:XX საუკუნის ამერიკელი რეპერები კატეგორია:XXI საუკუნის მამაკაცი მუსიკოსები
პუალასი
პუალასი (ოფიციალურად პუალასის მუნიციპალიტეტი; Lungsod sa Pualas; Bayan ng Pualas) ― მეხუთე კლასის მუნიციპალიტეტი სამხრეთ ლანაოს პროვინციაში, ფილიპინებში. 2020 წლის აღწერით მუნიციპალიტეტის მოსახლეობა 14 526 ადამიანს შეადგენს. მოიცავს 23 ბარანგაის.
სქოლიო
კატეგორია:სამხრეთ ლანაოს მუნიციპალიტეტები
ბანგიოფიცეები
ბანგიოფიცეები (Bangiophyceae) — ძოწეული წყალმცენარეების კლასი. მოიცავს 24 გვარსა და 90 სახეობას. ერთუჯრედიანი და მრავალუჯრედიანი ძაფნაირი ან ფირფიტისებრი ორგანიზმებია. სხვა ძოწეული წყალმცენარეებისაგან განსხვავებით მათი ერთბირთვიანი უჯრედები შეიცავს ერთპირენოიდიან ვარსკვლავისებრ ქრომატოფორს. ერთუჯრედიანი ბანგიოფიცეები მრავდება ორად გაყოფით, მრავალუჯრედიანები კი, ჩვეულებრივ, უსქესო გზით — მონოსპორებით. სქესობრივი გამრავლება მხოლოდ ზოგიერთ ბანგიოფიცებს ახასიათებს. ბანგიოფიცეები გვხვდება როგორც ნიადაგზე, ისე ზღვასა და მტკნარ წყალში. მნიშვნელოვანი წარმომადგენელია პორფირა.
ლიტერატურა
კატეგორია:ძოწეული წყალმცენარეები
Gnamptogenys lineolata
Gnamptogenys lineolata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
1956
ნობელის პრემიის ლაურეატები
*
საფრანგეთი 1908 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მეოთხედ იასპარეზა 1908 წელს, დიდი ბრიტანეთის დედაქალაქ ლონდონში. ამ თამაშებზე მათ სხვადასხვა სინჯის 19 მედალი მოიპოვეს.
რესურსები ინტერნეტში
კატეგორია:ქვეყნები 1908 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ადოლფ რემერტის საფლავი
ადოლფ რემერტის საფლავი — „თბილისის გუბერნიის მინერალური წყლების საგანგებო სამმართველოს“ ხელმძღვანელის, ადოლფ რემერტის საფლავი ადიგენის მუნიციპალიტეტის დაბა აბასთუმანში.
რემერტის დამსახურება
აბასთუმნის, როგორც დასახლების აყვავების ხანა დაკავშირებულია ადოლფ რემერტის სახელთან. იგი იყო ახალშექმნილი ორგანიზაციის „თბილისის გუბერნიის მინერალური წყლების საგანგებო სამმართველოს“ ხელმძღვანელი, რომელსაც დაევალა მინერალური წყლების ტერიტორიების კეთილმოწყობა. იმავე წელს ადოლფ რემერტმა აღძრა შუამდგომლობა დიდი მთავრის მიხეილ ნიკოლოზის ძის წინაშე აბასთუმანში გზის გაყვანის თაობაზე. მოგვიანებით ადოლფ რემერტმა თავისი პროგრამა წარუდგინა კავკასიის სამედიცინო საზოგადოებას, საბოლოოდ, პროგრამა მოიწონა დიდმა თავადმა, კავკასიის მეფისნაცვალმა.
ადოლფ რემერტის სახელს უკავშირდება კურორტ აბასთუმნის განვითარება. მას შედგენილი ჰქონდა არა მარტო საკუთრივ წყაროების გამოყენებისა და მოწესრიგების, არამედ მთელი კურორტის კეთილმოწყობის პროგრამა. პროგრამაში გათვალისწინებული იყო:ხეივნის, სანაპიროს, წყალსადენის, კანალიზაციის მოწყობა, „კურზალის“ აგება, დიდი სასტუმროს მშენებლობა, ამ პერიოდში აშენდა მდინარე ოცხეს ჯებირები და მოწესრიგდა მისი კალაპოტი. ასეთი ფართო პროგრამა იზიდავდა აბასთუმანში სააგარაკო მიწის ნაკვეთების შეძენის მრავალ მსურველს.
გარდაცვალება
ადოლფ რემერტი აბასთუმანში მოღვაწეობდა 1890-1891 წლებში. იგი გარდაიცვალა სამშობლოში, გერმანიაში, თუმცა მისი სურვილის თანახმად დაკრძალულია აბასთუმანში, დღევანდელი საჯარო სკოლის მიმდებარე ტერიტორიაზე, საიდანაც მისი საფლავი პირდაპირ გადაჰყურებს მინერალური წყლების ტერიტორიას.
რესურსები ინტერნეტში
კატეგორია:ადიგენის მუნიციპალიტეტის ძეგლები
ტყარშეტი
ტყარშეტი — ვულკანური მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. აღმართულია მყინვარწვერის მასივის აღმოსავლეთ კალთაზე. სიმაღლე 3360 მ. აგებულია ანდეზიტებითა და დაციტებით. ტყარშეტიდან ეშვება ლავური ნაკადი მდინარე თერგის კალაპოტში. ტყარშეტის კალთები შემოსილია ალპური ბალახეულით.
ლიტერატურა
კატეგორია:მცხეთა-მთიანეთის მხარის მთები კატეგორია:საქართველოს ვულკანები
ლიმატი
ლიმატი (Limmat) — მდინარე შვეიცარიაში, მდინარე აარეს მარჯვენა შენაკადი. სიგრძე 35 კმ, აუზის ფართობი 2416 კმ² (მდინარე ლინთის აუზთან ერთად). გამოედინება ციურიხის ტბიდან, გაივლის რა ციურიხისა და არგაუს კანტონების ტერიტორიას ემორჩილება ჩრდილო-დასავლეთ მიმართულებას. ერთვის მდინარე რაინის მარცხენა შენაკადს — აარეს. მთავარი შენაკადებია: ზილი და რეპიში. მდინარის ნაპირებზე გაშენებულია ქალაქები: ციურიხი, დიტიკონი, ვეტინგენი, ბადენი. აშენებულია ჰიდროელექტროსადგურები.
ძაღლი
ძაღლი (Canis) — ძუძუმწოვრების გვარი ძაღლისებრთა ოჯახისა. მათი სხეულის სიგრძე 50-160 სმ, კუდისა — 20-50 სმ, მასა 6-80 კგ აღწევს. აქვთ რამდენადმე წაწვეტებული დინგი, დაცქვეტილი ყურები, მსხვილი და მძლავრი ეშვები. იკვებებიან ცხოველებით, ზოგი ჭამს მძორს, ბოსტნეულს, ხილს, ყურძენს და სხვა. მრავლდებიან წელიწადში ერთხელ. შობენ 1-19 უსუსურ ლეკვს.
გავრცელებული არიან ყველგან გარდა ანტარქტიდისა, ახალი ზელანდიისა, მადაგასკარისა, სულავესისა და სხვა ოკეანური კუნძულისა. გვარში ცხრა სახეობაა, რომელთაგან საქართველოში გვხვდება 2 (მგელი და ტურა). ძაღლის გვარს მიეკუთვნება შინაური ძაღლი (C. familiaris), რომლის წინაპარია მგელი.
ლიტერატურა
კატეგორია:ძაღლისებრნი
ჰაჯი-მურატი
thumb|right|250px|ჰაჯი-მურატი ჰაჯი-მურატი (დ. XVIII საუკუნის 90-იანი წლების დასასრულს ხუნძახი, ახლანდელი დაღესტანი — გ. 23 აპრილი, 5 მაისი, 1852, ქ. ნუხის მახლობლად, ახლანდელი ქ. შაქი, აზერბაიჯანი) — დაღესტნისა და ჩეჩნეთის მთიელთა გამათავისუფლებელი ბრძოლის მონაწილე. ავარიის სახანოს ერთ-ერთი მმართველი, შამილის ნაიბი. მიაღწია რიგ გამარჯვებას რუსულ ჯარზე. 1851 რუსების მხარეზე გადავიდა; მათგან მთებში გაქცევის მცდელობისას მოკლეს.
ლევ ტოლსტოის ეკუთვნის ამავე სახელწოდების რომანი „ჰაჯი-მურატი“, გამოქვეყნებული 1912 წელს და რომელიც რუსების წინააღმდეგ კავკასიელთა ბრძოლის ისტორიის მხატვრული ასახვაა.
ლიტერატურა
კატეგორია:ხუნძები კატეგორია:გარდაცვლილი 23 აპრილი კატეგორია:გარდაცვლილი 1852
ბანდურა
ბანდურა (პოლ. bandura < ბერძნ. pandura - სამსიმიანი საკრავი), უკრაინული საბწკენი მრავალსიმიანი საკრავი. ცნობილია XVI საუკუნიდან. ბანდურას აქვს მრგვალი ან მსხლისებრი ფორმის ტანი და მოკლე ყელი, რომელზეც დაჭიმულია ბანის (სააკომპანემენტო) სიმები, ხოლო ტანის გვერდით დეკაზე სიმები, რომლებითაც ასრულებენ მელოდიას. დაკვრისას სიმებს არ ამოკლებენ ჟღერადობის გასაძლიერებლად, ხშირად ხმარობენ სპეციალურ პლექტრს. ბანდურის აკომპანემენტზე მღეროდნენ ბანდურისტები, კობზარები. თანამედროვე ბანდურა გაუმჯობესებულია. შექმნილია ბანდურის საორკესტრო ნაირსახეობანი. ჩამოყალიბდა ბანდურისტთა კაპელები.
ლიტერატურა
კატეგორია:სიმებიანი საკრავები კატეგორია:უკრაინული მუსიკა
რიცხვი (მრავალმნიშვნელოვანი)
სიტყვა რიცხვი შეიძლება აღნიშნავდეს''':
დისგრაფია
დისგრაფია (δυσ „დის“ — დასუსტებული + „გრაფოს“ — წერა), აგრეთვე აგრაფია (α — უარყოფითი ნაწილაკი) — წერის უნარის დარღვევა, რომელიც არაა დაკავშირებული ინტელექტუალურ შესაძლებლობასთან. ადამიანებს დისგრაფიით შეუძლიათ თავისუფლად კითხვა, თუმცა კოორდინაციის ნაკლებლობის გამო, წერენ მხოლოდ გარკვეულ დონეზე. ასევე მათ უჭირთ ზოგიერთი მოტორული ფუნქციების შესრულება, მაგალითად როგორიცაა ფეხსაცმლის თასმების შეკვრა. საერთოდ დარღვევა ყველა სახის მოტორულ უნარზე არ მოქმედებს. დისგრაფიის მქონე ადამიანებს შეიძლება უჭირდეთ ასოთა დამარცვლა, და ფურცელზე აზრის გადმოცემისას სიტყვებს ხშირად შეცდომით წერდნენ.
რესურსები ინტერნეტში
კატეგორია:უუნარობა
Victim of Love (ალბომი)
Victim of Love — ელტონ ჯონის მეცამეტე სტუდიური ალბომი. იგი გამოვიდა 1979 წლის 13 ოქტომბერს. დისკი გამოსცეს ლეიბლებმა Rocket Records და MCA Records. ალბომის პროდიუსერია პიტ ბელოტი.
ალბომიდან გამოიცა ერთადერთი სინგლი - „Victim Of Love“. პრომო სინგლის სახით გამოვიდა „Johnny B. Goode“, ჩაკ ბერის სიმღერის ქავერ-ვერსია.
სქოლიო
კატეგორია:ელტონ ჯონის ალბომები კატეგორია:1979 წლის ალბომები კატეგორია:The Rocket Record Company-ს ალბომები კატეგორია:ალბომები პიტ ბელოტის პროდიუსერობით
ვიქტორ ნინიძე (რეჟისორი)
ვიქტორ ნინიძე (დ. 1888 ― გ. 1975) — ქართველი მსახიობი და რეჟისორი, საქართველოს სსრ-ის სახალხო არტისტი (1941).
ბიოგრაფია
1904 წლიდან მონაწილეობდა სოფლის სცენისმოყვარეთა წარმოდგენებში. 1905 წლის რევოლუციის პერიოდში მოღვაწეობდა ჭიათურის თეატრში. 1909-1921 და 1922-1924 წლებში მუშაობდა თბილისის სახალხო სახლში მსახიობად. 1921 წელს სამაზრო ხელისუფლების დავალებით ოზურგეთში ჩამოაყალიბა პროფესიული თეატრი. 1924-1928 წლებში რეჟისორ-მსახიობად მოღვაწეობდა სხვადასხვა კლუბებთან არსებულ დრამწრეებში. იყო თბილისის სანკულტურის თეატრის ერთ-ერთი დამაარსებელი, 1928-1962 წლებში კი მისი სამხატვრო ხელმძღვანელი. ასახიერებდა სახასიათო და კომედიურ როლებს: დათია („ქრისტინე“, ე. ნინოშვილის მიხედვით), გიორგი (ნ. ნაკაშიძის „კაცის სამართალი“), ბოქაული (ი. გედევანიშვილის „მსხვერპლი“), სტეფანე (ს. ბელოის „უმუშევარნი“) და სხვა.
ვიქტორ ნინიძის საუკეთესო დადგმებს შორისაა ი. ეკალაძის „ნომერი 21 ჯვრით“, ი. გედევანიშვილის „მსხვერპლი“, ტ. რამიშვილის „სტუმარ-მასპინძლობა“, გ. ბერძენიშვილის „ოქროს ვერძი“, შ. დადიანის „გუშინდელნი“, ჰ. იბსენის „მოჩვენებანი“ და სხვა. იგი ავტორია პიესებისა: „სამწუხარო შედეგი“, „თითო ჭიქა“.
თბილისში არის ვიქტორ ნინიძის სახელობის ქუჩა.
სქოლიო
კატეგორია:დაბადებული 1888 კატეგორია:გარდაცვლილი 1975 კატეგორია:ქართველი მსახიობები კატეგორია:ქართველი რეჟისორები კატეგორია:საქართველოს სსრ-ის სახალხო არტისტები
Gnamptogenys lucaris
Gnamptogenys lucaris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ტყემალა
ტყემალა — მთა საქართველოში, შიდა ქართლის მხარეში, ქარელის მუნიციპალიტეტში. მდებარეობს თრიალეთის ქედის ჩრდილოეთ განშტოებაზე — მდინარეების ხვედრულისა და ათრევის (მტკვრის აუზი) წყალგამყოფი. სიმაღლე 1724 მ. აგებულია შუაეოცენური უხეშმარცვლოვანი ტუფ-ბრექჩიებითა და ტუფებით. შემოსილია მეორადი სუბალპური ბალახეულით.
ლიტერატურა
კატეგორია:შიდა ქართლის მხარის მთები
ბანი (არქიტექტურა)
ბანი — შენობის ბრტყელი სახურავი. გავრცელებულია ხალხურ საცხოვრებელ სახლებში. კონსტრუქციულად შედგება მსხვილი მორებისაგან (დიამეტრი 30-40 სმ), რომლებზეც დალაგებულია ლარტყები (დიამეტრი 10-15 სმ), დაფენილია ფიჩხი, დაგებულია ფიქლის ფილები და დაყრილია 15-20 სმ მიწის ფენა; მიწას წყალგაუმტარობისათვის პერიოდულად ქვის საგორავით ტკეპნიან.
საფრანგეთი 1912 წლის ზაფხულის ოლიმპიურ თამაშებზე
რესურსები ინტერნეტში
კატეგორია:ქვეყნები 1912 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
სვანეთის აჯანყება (1921-1922)
სვანეთის აჯანყება (1921-1922) — ანტისაბჭოთა შეიარაღებული აჯანყება სვანეთში, რომელიც მოჰყვა საბჭოთა რუსეთის მიერ 1921 წელს საქართველოს დემოკრატიული რესპუბლიკის ოკუპაციას.
ზემო სვანეთში პარტიზანული ძალების ფორმირება დაიწყო საქართველოს ოკუპაციისთანავე. ამ ძალების ფორმირებას ეწეოდა ეროვნულ-დემოკრატიული პარტიის ცენტრალური კომიტეტი. პარტიამ სვანეთში გაგზავნა ეროვნულ-დემოკრატი სტუდენტების სამი ათეული, ხოლო ქართლ-კახეთის კოოპერატორთა კავშირ „წარმოკავშირის“ ხელშეწყობით 10 მილიონი მანეთი გაუგზავნა შეიარაღებული გამოსვლების მოსამზადებლად. პარტიზანულ რაზმებს მეთაურობდნენ ნესტორ გარდაფხაძე, მოსესტრო დადეშქელიანი და ბიძინა პირველი.
აჯანყება დაიწყო 1921 წლის 28 ოქტომბერს. აჯანყებულები თავს დაესხნენ მულახში სამაზრო რევოლუციური კომიტეტის შენობას, დაჭრეს განყოფილების გამგე და ერთი მილიციელი. 80 აჯანყებული სვანი კი ჩაუსაფრდა სვანეთში მყოფ წითელი არმიის ნაწილებს და 80 ადამიანი მოუკლა. წითელი არმიის ნაწილებმა უკან დაიხიეს ჯვარისკენ. აჯანყებულებმა ხელში ჩაიგდეს დიდძალი იარაღი და დაიწყეს მოსახლეობის ხატზე დაფიცებ. მაათ აგრშემო შეგროვდა 1600 ადამიანი. აჯანყებას მიემხრო სვანეთის მაზრის პირველი უბნის რევკომის თავმჯდოამრე სამსონ ქალდანი. მაზრის მილიციის დიდი ნაწილი გადავიდა აჯანყებულების მხარეს. აჯანყებულები შეიარაღებულები იყვნენ რუსული, გერმანული და თურქული მაუზერებით. აჯანყებულებმა კვლავ მიიტანეს იერიში სოფელ მულახზე, სადაც ამ დროისთვის საბჭოთა ხელისუფლების 80 შეიარაღებული წარმომადგენელი იმყოფებოდა. სოფელ კალაში გაიმართა თათბირი, სადაც განიხილებოდა თავდასხმა ცაგერსა და ქუთაისზე, მაგრამ ეს გეგმები უარყვეს.
საბჭოთა ხელისუფლებამ გაგზავნა დამატებითი საჯარისო ნაწილები აჯანყების ჩასახშობად. ამასობაში ზამთარმა სვანეთის გზები ჩაკეტა. 1922 წლის 20 იანვარს აჯანყებულებმა საბჭოთა ხელისუფლებას თბილისში წარუდგინეს პეტიცია, რომლითაც ითხოვნდნენ სვანეთიდან წითელი არმიის გაყვანას, ადგილობრივ ირევკომის საქმიანობის შესწავლას, საბჭოთა კომიტეტების შექმნას ისეთივე უფლებებით, რაც ჰქონდათ ჩრდილოეთ კავკასიის ხალხებს. სვანების დელეგაციას თბილისში კარგად შეხვდნენ და გადასცეს 300 მილიონი მანეთი ადგილობრივი ადმინისტრაციების შესაქმნელად. თუმცა დაპირბები არ შესრულდა და საბჭოთა ხელისუფლების ადგილობრივი წარმომადგენლების ქმედებები კვლავ იწვევდა უკმაყოფილებას.
1922 წლის 15 მარტს სვანები ხელახლა აჯანყდნენ და შეუტიეს ლენტეხის, ჩოლურის და ლაშხეთის საგუშაგოებს, წითელარმიელები განაიარაღეს და დაატყვევეს. შემდეგ შეუტიეს ცაგერს, მაგრამ ვერ აიღეს და უკან დაიხიეს. 1922 წლის 16 მარტს თბილისში შეიკრიბა საქართველოს სსრ კომუნისტური პარტიის ცენტრალური კომიტეტის სხდომა, რომელსაც უძღვებოდა სამსონ მამულია. სხდომაზე გადაწყდა სვანეთის აჯანყების ჩაქრობა სადამსჯელო ექსპედიციის საშუალებით. 1922 წლის 11 აპრილს ხელისუფლებამ და აჯანყებულებმა მიაღწიეს შეთანხმებას, რომლის მიხედვით მოხდებოდა სვანეთის მოსახლეობის სრული განიარაღება, მოძრაობის ლიდერები ჩაბარდებოდნენ მთავრობას, ხოლო მთავრობა შეუნარჩუნებდა მათ სიცოცხლეს და ზემო სვანეთი ჩამოყალიბდებოდა ცალკე ადმინისრაციულ ერთეულად, რომლის ხელმძღვანელ 5 ადამიანში ერთ-ერთი იქნებოდა ნესტორ გარდაფხაძე. დაპირებების შესრულება ჭიანურდებოდა, ამიტომ სვანეთში ნარჩუნდებოდა დაძაბული ფონი. 1922 წლის 9-15 აგვისტოს ხელისუფლებამ ძალოვანი სტრუქტურების დახმარებით მოახერხა ადგილობრივი მოსახლეობის განიარაღება, ამოიღო 300 შაშხანა, 100 ბერდანა და 4 ტყვიამფრქვევი.
ლიტერატურა
კატეგორია:საქართველოს აჯანყებები კატეგორია:სვანეთი კატეგორია:საქართველოს სსრ კატეგორია:XX საუკუნის აჯანყებები
პანაშვიდი (მოთხრობა)
პანაშვიდი (Панихида) — ანტონ ჩეხოვის მოთხრობა, რომელიც 1886 წელს დაიწერა. პირველად, 1886 წლის 15 თებერვალს, გაზეთ „ახალი დრო“-ს 3581-ე ნომერში გამოქვეყნდა.
გამოქვეყნება
მოთხრობა თავდაპირველად, 1886 წლის 15 თებერვალს, გაზეთ „ახალი დრო“-ს 3581-ე ნომერში გამოქვეყნდა განყოფილებაში შაბათობები, ხელმოწერით: ან. ჩეხოვი.
მოთხრობა მცირე ცვლილებებით 1887 წელს გაზეთ „ბინდში“ დაიბეჭდა. უმნიშვნელო ცვლილებებით შევიდა ადოლფ მარქსის მიერ 1899—1901 წლებში გამოცემული ჩეხოვის თხზულებათა კრებულის მესამე ტომში.
ფონი
ჩეხოვი, ადრე ჩვეულებრივ თავისი ფსევდონიმით ა. ჩეხონტე აქვეყნებდა ნაწარმოებებს. „ახალ დროში“ ეს მისი პირველი პუბლიკაცია იყო. 27 (14 ძველი სტილით) თებერვალს მან გაზეთისგან ტელეგრამა მიიღო სადაც მოთხრობის ავტორის ნამდვილი სახელით გამოქვეყნებას თხოვდნენ. ა. ლაზარევ-გრუზინსკი თავის მემუარებში წერდა: „ჩეხოვმა თანხმობა მისცა, თუმცა შემდეგ ინანა, რადგან ის რაღაცის სამედიცინო ჟურნალში აპირებდა და თავის ნამდვილ გვარს უფრო სერიოზული სტატიებისთვის ინახავდა“.
6 მარტს (ძველი სტილით 21 თებერვალი) სუვორინის წერილზე პასუხისას, ჩეხოვი წერდა: „მადლობას გიხდით ჩემი ნამუშევრების მიმართ საქებარი სიტყვებისა და მოთრობის სწრაფი დაბეჭდვისათვის ‹…› თქვენ მოსაზრებას ჩემი მოთხრობის გადაგდებული დასასრულის შესახებ ვიზიარებ და მადლობას გიხდით სასარგებლო მითითებისათვის. მე უკვე ექვსი წელია ვმუშაობ, მაგრამ თქვენ პირველი ხართ რომელსაც მითითება და მოტივირება არ დაგეზარათ“.
მოთხრობის ხელნაწერი დაიკარგა. შემორჩა მხოლოდ გაზეთ „ახალ დროში“ დაბეჭდილი ვერსია.
სქოლიო
კატეგორია:ანტონ ჩეხოვის მოთხრობები
სევერინი
კაროლინ რემი დე გებერდი (დ. 27 აპრილი, 1855 — გ. 24 აპრილი, 1929) — ფრანგი ჟურნალისტი, ანარქისტი, სოციალისტი, კომუნისტი და ფემინისტი, ყველაზე ცნობილი სევერინის სახელით.
დაახლოებით 1880 წელს, კაროლინ რემი ჩაერთო ჟიულ ვალესის სოციალისტურ გამოცემაში, Cri du Peuple. ვალესმა საბოლოოდ მისცა გაზეთზე კონტროლი ჯანმრთელობის მდგომარეობის გაუარესების გამო. სევერინი უფრო და უფრო მებრძოლი გახდა, იგი დაუმეგობრდა ჟურნალისტს და ფემინისტს მარგარიტ დიურანს, მაგრამ მარქსისტ ჟიულ გესდესთან დაპირისპირების შემდეგ, გაზეთი 1888 წელს დატოვა. მან განაგრძო წერა სხვა ნაშრომებისთვის, სადაც მან ხელი შეუწყო ქალთა ემანსიპაციას და დაგმო სოციალური უსამართლობა, მათ შორის დრეიფუსის საქმე. 1897 წელს მან დაიწყო წერა დიურანის ფემინისტურ ყოველდღიურ გაზეთ La Fronde-სთვის.
მტკიცე მემარცხენე რემიმ მხარი დაუჭირა ანარქისტულ მიზნებს, მათ შორის ჟერმენ ბერტონის დაცვას და მონაწილეობა მიიღო 1927 წელს საკოსა და ვანზეტის გადარჩენის მცდელობებში. მან მხარი დაუჭირა 1917 წლის რუსეთის რევოლუციას და 1921 წელს შეუერთდა საფრანგეთის კომუნისტურ პარტიას, რამდენიმე წლის შემდეგ დატოვა პარტია, ადამიანის უფლებათა ლიგის წევრობის შესანარჩუნებლად. მარცხნივ|მინი| კაროლინ რემი, [[პიერ ოგიუსტ რენუარი|პიერ-ოგიუსტ რენუარის პორტრეტი]] ბერნარ ლეკაშმა, ანტისემიტიზმის წინააღმდეგ საერთაშორისო ლიგის (LICA) საპატიო კომიტეტის დამფუძნებელმა წევრმა (ახლანდელი რასიზმისა და ანტისემიტიზმის წინააღმდეგ საერთაშორისო ლიგა (LICRA)), დაწერა სევერინის ბიოგრაფია. მისი პორტრეტი პიერ-ოგიუსტ რენუარმა დახატა 1885 წელს და ახლა გამოფენელია ვაშინგტონის ხელოვნების ეროვნულ გალერეაში.
კაროლინ რემი გარდაიცვალა 1929 წელს საკუთარ სახლში პიერფონდში, საფრანგეთის პიკარდიის რეგიონის ოზას დეპარტამენტში. მისი ზოგიერთი ნაშრომი ინახება პარიზის მარგარიტ დიურანდის ბიბლიოთეკაში.
სიკვდილამდე ცოტა ხნით ადრე მან მონაწილეობა მიიღო დოქტორ ალბერ ბესონის კანდიდატურის მხარდასაჭერ კამპანიაში, რომელიც აირჩიეს ოლქის სენ-ფარჟოს მრჩევლად, სენას გენერალურ მრჩეველად, პარიზის საბჭოს თავმჯდომარის მოადგილედ და გენერალური საბჭოს თავმჯდომარის მოადგილედ. 1933 წელს, მის საპატივცემულოდ, პარიზის საბჭომ „Séverine“ დაარქვა Porte de Bagnolet-ის მოედანს (პარიზის 20 ნომერი).
სქოლიო
კატეგორია:XX საუკუნის ფრანგი ქალები კატეგორია:პარიზელი მწერლები კატეგორია:ფრანგი სოციალისტები კატეგორია:საფრანგეთის კომუნისტური პარტიის წევრები კატეგორია:ფრანგი ანარქისტები კატეგორია:გარდაცვლილი 1929 კატეგორია:დაბადებული 1855
Yesstory
კრებულში ძირითადად შეტანილია იგივე მასალა, რაც ყუთში Yesyears, თუმცა, მისგან განსხვავებით, არ ახლავს იშვიათი ჩანაწერები.
სქოლიო
კატეგორია:1992 წლის კომპილაციური ალბომები კატეგორია:Yes-ის კომპილაციური ალბომები კატეგორია:Atlantic Records-ის კომპილაციური ალბომები კატეგორია:ალბომები როჯერ დინის გარეკანის დიზაინით კატეგორია:ალბომები ტრევორ ჰორნის პროდიუსერობით კატეგორია:ალბომები ტრევორ რებინის პროდიუსერობით კატეგორია:ალბომები ედი ოფორდის პროდიუსერობით
პიერ ჟანსენი
პიერ ჟიულ სეზარ ჟანსენი (დ. 22 თებერვალი, 1824, პარიზი — გ. 23 დეკემბერი, 1907, მედონი) — ფრანგი ასტრონომი, პარიზის მეცნიერებათა აკადემიის (1873) და ლონდონის სამეფო საზოგადოების (1875) წევრი. ციურ სხეულთა სპექტრული ანალიზის ერთ-ერთი ფუძემდებელი. 1868 (ჯ. ლოკიერისგან დამოუკიდებლად) შეიმუშავა სპექტრული დაკვირვების მეთოდი, რომლითაც შეიძლება მზის პროტუბერანცების შესწავლა მზის კიდეზე მაშინ, როდესაც დაბნელება არ არის.
სქოლიო
კატეგორია:ფრანგი ასტრონომები კატეგორია:დაბადებული 1824 კატეგორია:გარდაცვლილი 1907
ელის ჰამილტონი
ელის ჰამილტონი (Alice Hamilton; დ. 27 თებერვალი, 1869 – გ. 22 სექტემბერი, 1970) — ამერიკელი ექიმი, მკვლევარი და ავტორი, რომელიც ყველაზე მეტად ცნობილია, როგორც წამყვანი ექსპერტი პროფესიული ჯანმრთელობის სფეროში და როგორც პიონერი ინდუსტრიულ ტოქსიკოლოგიაში.
ჩამო
ჩამო — გლემფინგისა და კემპინგის სივრცე, რომელიც მდებარეობს ოზურგეთის მუნიციპალიტეტის სოფელ ვაკიჯვარში, ბახმაროს მთის მისადგომებთან, ზღვის დონიდან 400 მეტრზე. „ჩამო“ მიზნად ისახავს გურიის რეგიონის პოპულარიზაციასა და ეკოტურიზმის განვითარებას. აგრეთვე მოიაზრება, როგორც კულტურული თავშეყრის ადგილი.
ელის ჰამილტონი
სწავლობდა მიჩიგანის უნივერსიტეტის სამედიცინო სკოლაში. 1897 წელს გახდა პათოლოგიის პროფესორი ჩრდილო-დასავლეთის უნივერსიტეტის ქალთა სამედიცინო სკოლაში.
ჩამო
საკემპინგო ზონა „ჩამო“ გახსნეს ქართველმა და იაპონელმა ცოლ-ქმარმა მიშა არობელიძემ და ჩიკა ოგიმ 2019 წელს. „ჩამოს“ ტურისტები მსოფლიოს სხვადასხვა ქვეყნიდან სტუმრობენ. მისი ტერიტორია მოიცავს 1200 კვადრატულ მეტრს, სადაც წარმოდგენილია კარვის გასაშლელი სივრცე, მცირე ზომის კოტეჯი და დამხმარე ნაგებობა. აგრეთვე, ტერიტორიაზე გაშენებულია მსხმოიარე და ორნამენტული მცენარეები, რომელთა შორისაა იაპონური საკურა და იაპონური ნეკერჩხალი. „ჩამოს“ ეგრედწოდებული „დამალული ბილიკი“, რომელიც 16-მეტრიან ფერდზეა გადაჭიმული მდინარე ნატანებს უერთდება. სამომავლოდ, „ჩამოს” ორგანიზატორები მის გაფართოებას გეგმავენ, მათივე თქმით „ჩამოს“ მალე რამდენიმე ფუნქციური კოტეჯი შეემატება.
ელის ჰამილტონი
მისი სამეცნიერო კვლევა ფოკუსირებული იყო პროფესიული დაავადებების და სამრეწველო ლითონებისა და ქიმიური ნაერთების სახიფათო ზემოქმედების შესწავლაზე. გარდა მისი სამეცნიერო მუშაობისა, ჰამილტონი იყო სოციალური კეთილდღეობის რეფორმატორი, მშვიდობის აქტივისტი და რეზიდენტ-მოხალისე ჩიკაგოში, ჰალ ჰაუსში 1887 წლიდან 1919 წლამდე. ცხოვრების განმავლობაში მიიღო მრავალი ჯილდო, რომელთაგან განსაკუთრებით აღსანიშნავია ალბერტ ლასკერის საჯარო სამსახურის ჯილდო.
ჩამო
გარდა ამისა, „ჩამო“ ყოველთვიურად მასპინძლობს შემეცნებითი ღონისძიებების ციკლს „მიკროსამყარო“, სადაც ლექციებს კითხულობენ მოწვეული სტუმრები — მწერლები, მუსიკოსები, მხატვრები. ლექციების ძირითადი თემაა — ლიტერატურა, ხელოვნება, მუსიკა და კინემატოგრაფია, რომელიც დაკავშირებულია მიკროსამყაროსთან.
სქოლიო
კატეგორია:კემპინგი კატეგორია:საქართველოს ტურიზმი
ელის ჰამილტონი
ადრეული ცხოვრება და ოჯახი
მონტგომერ ჰამილტონი, ელისის მამა, სწავლობდა პრინსტონის უნივერსიტეტსა და ჰარვარდის უნივერსიტეტის სამართლის სკოლაში. ის ასევე სწავლობდა გერმანიაში, სადაც გაიცნო მდიდარი შაქრის იმპორტიორის ქალიშვილი გერტრუდა პონდი. ისინი დაქორწინდნენ 1866 წელს.
ჰყავდა სამი და: ედიტი, მარგარეტი და ნორა, ასევე ძმა, არტური. გოგონები განსაკუთრებით ახლოს იყვნენ მასთან. ედიტი (1867–1963), ბალტიმორის ბრინ მავრის სკოლის მასწავლებელი და დირექტორი, გახდა კლასიკოსი და ცნობილი ავტორი თავისი ესეებისა და ბესტსელერი წიგნებით, რომელთა უმეტესობა დაწერილი იყო ბერძნული და რომაული ცივილიზაციის შესახებ. მარგარეტი (1871–1969), ისევე როგორც მისი უფროსი და ედიტი, გახდა ბრინ მაურის სკოლის მასწავლებელი და დირექტორი. ნორა (1873–1945) იყო მხატვარი, ცხოვრობდა და მუშაობდა Hull House-ში. არტური (1886–1967), ჰამილტონის უმცროსი ძმა, გახდა მწერალი, ესპანური ენის პროფესორი და უცხოელი სტუდენტების დეკანის თანაშემწე ილინოისის უნივერსიტეტში, ურბანა-შამპეინში.
განათლება
ჰამილტონის მშობლები შვილებს ადრეული ასაკიდან ასწავლიდნენ სახლში. დაწყებითი განათლება მიიღო „მის პორტერის ახალგაზრდა ქალბატონების სკოლაში“ (ასევე ცნობილი როგორც მის პორტერის სკოლა) ფეარმინგტონში, კონექტიკუტი. ელისის გარდა, მისი სამი დეიდა, სამი ბიძაშვილი და სამივე და იყვნენ ამავე სკოლის კურსდამთავრებულები.
მიუხედავად იმისა, რომ ჰამილტონს პრივილეგირებული ცხოვრება ჰქონდა, ცდილობდა, რომ სამყაროსთვის რაიმე სარგებელი მოეტანა და მედიცინის სფერო აირჩია საკუთარი თავის ფინანსური უზრუნველყოფისთვის. იგი გულმოდგინე მკითხველი იყო, ლიტერატურა მას შთააგონებდა, რომ ექიმი გამხდარიყო.
1895 წლის შემოდგომაზე ელისი და მისი უფროსი და, ედიტი, გერმანიაში გაემგზავრნენ. იგი გეგმავდა ბაქტერიოლოგიისა და პათოლოგიის შესწავლას მიჩიგანის პროფესორების რჩევით, ხოლო ედიტი კლასიკოსების შესწავლას და ლექციებზე დასწრებას აპირებდა. ჰამილტონის დებს გარკვეული წინააღმდეგობა შეხვდათ საზღვარგარეთ სწავლასთან დაკავშირებით. მას უარი უთხრეს ბერლინში სწავლაზე. საბოლოოდ, მიუნხენის და ლაიფციგის უნივერსიტეტებში ისწავლეს.
1896 წელს დაბრუნდა შეერთებულ შტატებში და განაგრძო ასპირანტურა ჯონს ჰოპკინზის უნივერსიტეტის სამედიცინო სკოლაში. პათოლოგიურ ანატომიაზე სწავლობდა საიმონ ფლექსნერთან ერთად. ასევე ჰქონდა შესაძლებლობა ესწავლა უილიამ ჰ. უელჩისა და უილიამ ოსლერისაგან.
შემდგომი წლები
1935 წელს ჰარვარდიდან წასვლის შემდეგ, ელისი გახდა აშშ-ს შრომის სტანდარტების განყოფილების სამედიცინო კონსულტანტი. მისი ბოლო საველე კვლევა ჩატარდა 1937-1938 წლებში, მან გამოიკვლია ვიკოზის რაიონის ინდუსტრია. გარდა ამისა, ჰამილტონი 1944 წლიდან 1949 წლამდე იყო მომხმარებელთა ეროვნული ლიგის პრეზიდენტი.
ჰამილტონმა საპენსიო წლები გაატარა ჰადლიმში, კონექტიკუტის შტატში, სახლში, რომელიც მან 1916 წელს იყიდა თავის დასთან, მარგარეტთან ერთად. ჰამილტონი პენსიაზე გასვლისას აქტიურ მწერლად დარჩა. მისი ავტობიოგრაფია, Exploring the Dangerous Trades, გამოიცა 1943 წელს. თავისუფალ დროს უყვარდა კითხვა, წერა, ისევე როგორც მეგობრებთან და ოჯახის წევრებთან დროის ტარება.
გარდაცვალება
ჰამილტონი გარდაიცვალა ინსულტით საკუთარ სახლში, 1970 წლის 22 სექტემბერს, 101 წლის ასაკში. დაკრძალულია ჰადლიმის კოვეს სასაფლაოზე.
1970 წელს მისი გარდაცვალებიდან სამი თვის განმავლობაში, აშშ-ს კონგრესმა მიიღო შრომის უსაფრთხოებისა და ჯანმრთელობის აქტი, რათა გაეუმჯობესებინა სამუშაო ადგილების უსაფრთხოება შეერთებულ შტატებში.
სქოლიო
კატეგორია:დაბადებული 1869 კატეგორია:გარდაცვლილი 1970 კატეგორია:ამერიკელი ექიმები კატეგორია:ამერიკელი აკადემიკოსები კატეგორია:ამერიკელი ქალები კატეგორია:დაბადებული 27 თებერვალი კატეგორია:გარდაცვლილი 22 სექტემბერი
სენ-პიერი (ქალაქი)
სენ-პიერი (Saint-Pierre) — საფრანგეთის ზღვისიქითა დეპარტამენტის, სენ-პიერი და მიკელონის ადმინისტრაციული ცენტრი და უდიდესი ქალაქი. სენ-პიერის აღმოსავლეთი ნაწილი გაშენებულია ატლანტის ოკეანის სანაპირო ზოლში. 1967 წლისათვის აქ ცხოვრობდა 4,6 ათასი ადამიანი, ხოლო 2011 წლის მონაცემებით აქ სახლობს — 5888 ადამიანი.
სენ-პიერში მდებარეობს კუნძულის უდიდესი პორტი. განვითარებულია მეთევზეობა.
ტრანსპორტი
სენ-პიერის აეროპორტი არის სენ-პიერი და მიკელონის საერთაშორისო აეროპორტი. ის რომელიც მდებარეობს დასახლება სენ-პიერს სამხრეთით. მას ემსახურება სენ-პიერის ავიაცია, რომელიც ფრენებს მიკელონის და რამდენიმე კანადური აეროპორტის მიმართულებით ახორციელებს.
რესურსები ინტერნეტში
კატეგორია:სენ-პიერი და მიკელონის ქალაქები
Gnamptogenys lucida
Gnamptogenys lucida — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
საფრანგეთი 1920 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მეექვსედ იასპარეზა 1920 წელს, ბელგიის ქალაქ ანტვერპენში. ამ თამაშებზე მათ სხვადასხვა სინჯის 41 მედალი მოიპოვეს.
რესურსები ინტერნეტში
კატეგორია:ქვეყნები 1920 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
შენქოის ხიდი
შენქოის ხიდი— ხიდი თურქეთში, ზილკალეს ციხის ზემოთ, ფორტუნასუსა და ჩათქოის წყლის ხერთვისამდე. იგი მდინარე ფორტუნასუს ერთ-ერთ ყველაზე შევიწროებულ ადგილასაა აგებული. კამარის მოხაზულობა ნახევარწრიულია. მალის კონსტრუქცია თაღისა და თაღს ზედა ნაშენისაგან შედგება. ხიდის ორივე მხარის საპირე რკალის წყობაში გამოყენებულია მოგრძო ფორმის კარგად დამუშავებული ქვების ერთი რიგი. საპირე ქვები ერთმანეთზეა მიწყობილი და ხიდის ორივე ნაპირს მთელ სიგრძეზე გასდევს. ხიდს ორივე მხარეს კლდოვან ქანზე საგულდაგულოდ მიდგმული მაღლივი ბურჯები აქვს ამოყვანილი. საკუთრივ ნახევარწრიული რკალის ქუსლები კი ბურჯების დასაწყისშია შესმული. მოგვიანებით მასზე რკინაბეტონის თანამედროვე ხიდი დაუშენებიათ, ამიტომ მისი აზომვა არ ხერხდება.
მელა
მელა (Vulpes) — მტაცებელი ძუძუმწოვრების გვარი ძაღლისებრთა ოჯახისა. გავრცელებულია ყველგან, ანტარქტიდის გარდა. ავსტრალიაში შეყვანილია. გვარში 6 სახეობაა. ჩვეულებრივი მელა (Vulpes vulpes) ტანად ყველაზე დიდია.
საქართველოში გვხვდება ჩვეულებრივი მელის 3 სახეობა. სამხრეთი რასები უფრო ღია ფერისანი არიან, გვხვდება სრულიად თეთრი (ალბინოსები) ან შავი ინდივიდები (მელანისტები). განსაკუთრებით მრავალრიცხოვანია ველებსა და უდაბნოებში. ბინადრობენ აგრეთვე ტყეში და სხვა ადგილებში. ცხოვრობენ სოროში, რომელსაც თვითონ თხრის, ზოგჯერ მაჩვის ან სხვა ცხოველის სოროს იკავებს. იყენებს ბუნებრივ თავშესაფრებს — მღვიმეებს, კლდის ნაპრალებს, წაქცეული ხეების ფუღუროებს და სხვა ადგილებს. აქტიურია დღისითაც და ღამითაც.
მხედველობა შედარებით სუსტი აქვს, სმენა და ყნოსვა — კარგი. გამოირჩევა სიფრთხილით და მოხერხებულობით.
იკვებება როგორც ცხოველური, ისე მცენარეული საკვებით, ძირითადად თაგვისებრი მღრღნელებით. წელიწადში ერთხელ მრავლდება. შობს 3-12 ლეკვს, რომელთაც 1,5 თვე რძით კვებავს. სქესობრივ სიმწიფეს აღწევს 10-11 თვისა. ტყვეობაში 15-20 წელი ცოცხლობს, ბუნებაში — სულ რამდენიმე წელი.
მელა რეწვის მნიშვნელოვანი ობიექტია (იყენებენ ბეწვს). სარგებლობა მოაქვს მავნე მღრღნელების განადგურებით.
ლიტერატურა
*
Each Small Candle
Each Small Candle — ბრიტანელი როკ-მუსიკოს როჯერ უოტერსის სიმღერა, შეტანილი ალბომში In the Flesh (2000). სიმღერის ტექსტის ნაწილი ეფუძნება ამბავს კოსოვოში დაღუპულ სერბ ჯარისკაცზე რომელიც დაეხმარა დაჭრილ ალბანელ ქალს.
სიმღერაში ასევე შეტანილია დანიელ პოეტ ჰალფდან რასმუსენის ლექსის Ikke Bødlen სტრიქონები. თავდაპირველად ამ სტრიქონების ავტორად შეცდომით უთითებდნენ წამების მსხვერპლ ერთ-ერთ არგენტინელს.
სიმღერა სრულდებოდა უოტერსის 2000 და 2002 წლების კონცერტებზე.
სქოლიო
კატეგორია:როჯერ უოტერსის სიმღერები კატეგორია:2000 წლის სიმღერები კატეგორია:სიმღერები როჯერ უოტერსის ავტორობით
ბაგვდანარი
ბაგვდანარი  — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ბეჩოს თემში (სოფლები: ბაგვდანარი, გალაში, დოლასვიფი, დოლი, ლანხვრი, მაზერი, ნაშთქოლი, ტვებიში, უშხვანარი, ქართვანი, ცხეკვანი, ჭკიდანარი, ჭოხულდი). მდებარეობს უშბის მასივის სამხრეთი კალთის ძირას, მდინარე გულისჭალის (დოლრაჭალის შენაკადი) მარჯვენა სანაპიროზე, ზღვის დონიდან 1560 მ, მესტიიდან 30 კმ.
დემოგრაფია
2014 წლის აღწერის მონაცემებით სოფელში ცხოვრობს 80 ადამიანი.
სქოლიო
კატეგორია:მესტიის მუნიციპალიტეტის სოფლები
ჩალბის უდაბნო
ჩალბი (Chalbi) — თიხოვან-მლაშობიანი უდაბნო აფრიკაში, მდებარეობს კენიის ჩრდილოეთ ნაწილში, ტურკანის ტბის აღმოსავლეთით. ესაა კენიის ყველაზე გვალვიანი და ცხელი რეგიონი. უდაბნო ძველი ტბის ადგილზეა ჩამოყალიბებული. ახასიათებს მირაჟი.
რესურსები ინტერნეტში
კატეგორია:კენიის უდაბნოები
Gnamptogenys luzonensis
Gnamptogenys luzonensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ჯულიეტა ვაშაყმაძე
ჯულიეტა ვაშაყმაძე (დ. 14 აგვისტო, 1933, თბილისი, საქართველოს სსრ — გ. 27 დეკემბერი, 2020, თბილისი, საქართველო) — ქართველი მსახიობი და ტელეწამყვანი. საქართველოს სსრ-ის დამსახურებული არტისტი (1967).
ბიოგრაფია
საშუალო განათლება თბილისის პირველ ქალთა სკოლაში მიიღო, რომელიც 1952 წელს ოქროს მედალზე დაამთავრა და სწავლა განაგრძო საქართველოს პოლიტექნიკურ ინსტიტუტში არქიტექტურის ფაკულტეტზე. 1958 წელს, როცა იგი ბოლო კურსზე იყო, სერგო ზაქარიაძის რჩევით, შოთა რუსთაველის სახელობის საქართველოს თეატრალურ ინსტიტუტში განაგრძო სწავლა და 1960 წელს პოლიტექნიკური ინსტიტუტის პარალელურად დაამთავრა სამსახიობო ფაკულტეტი.
საქართველოს ტელევიზიის დაარსების დღიდან, 1956 წლის 30 დეკემბრიდან, ჯულიეტა ვაშაყმაძე იწყებს მუშაობას ჯერ დიქტორად, ხოლო 1968 წლიდან ტელეკომენტატორად. სხვადასხვა დროს მიჰყავდა საინფორმაციო, თეატრალური, კულტურული, სოციალური და სხვა სახის ტელეგადაცემები.
დაქორწინებული იყო ტელერეჟისორ შალვა გაბუნიაზე, წყვილს ქალიშვილი და ორი ვაჟიშვილი ჰყავს — გიორგი, რომელიც თავადაც ცნობილი ტელეწამყვანია და დათა, ასევე სატელევიზიო მუშაკი, პროდიუსერი.
2013 წლის 30 დეკემბერს, საქართველოს ტელევიზიის  დაარსების 57 წლისთავთან დაკავშირებით, საზოგადოებრივმა მაუწყებელმა მთაწმინდის პარკში, თბილისის ანძის სიახლოვეს, საპატიო ვარსკვლავი გაუხსნა ტელევიზიის პირველ წამყვანებს: ჯულიეტა ვაშაყმაძეს, ლია მიქაძეს და შურიკო მაჭავარიანს. გარდა ტელევიზიისა, ჯულიეტა ვაშაყმაძემ კინოშიც მიიღო აქტიური მონაწილეობა.
გარდაიცვალა 2020 წლის 27 დეკემბერს, 87 წლის ასაკში.
სქოლიო
კატეგორია:ქართველი მსახიობები კატეგორია:დაბადებული 14 აგვისტო კატეგორია:დაბადებული 1933 კატეგორია:ქართველი ტელეწამყვანები კატეგორია:გარდაცვლილი 27 დეკემბერი კატეგორია:გარდაცვლილი 2020 კატეგორია:საქართველოს სსრ-ის დამსახურებული არტისტები კატეგორია:საქართველოს პოლიტექნიკური ინსტიტუტის კურსდამთავრებულები (1960) კატეგორია:საქართველოს სახელმწიფო თეატრალური ინსტიტუტის კურსდამთავრებულები კატეგორია:თბილისში დაბადებულები კატეგორია:საქართველოს ღირსების ორდენის კავალრები
ქდკ/ქსკ
ქდკ/ქსკ (CDU/CSU) — გერმანიის პოლიტიკური პარტიების გქდკ და ბქსკ გაერთიანება. ამ სახით მოიხსენიება ძირითადად ამ ორი პარტიის წარმომადგენლობა გერმანიის პარლამენტში — ბუნდესტაგში. ორივე პარტიას საერთო ახალგაზრდული ორგანიზაცია იუნგე-იუნიონი ჰყავს. არჩევნებში ქდკ-ს არ გამოჰყავს საკუთარი კანდიდატები ბავარიის ფედერალური მიწაზე, რომელიც ქსკ-ის საქმიანობის არეალია, ხოლო ბავარიის გარეთ ქსკ-ს არ გამოჰყავს საკუთარი კანდიდატები.
კატეგორია:გერმანიის პოლიტიკური პარტიები კატეგორია:პოლიტიკური გაერთიანებები
Highlights: The Very Best of Yes
Highlights: The Very Best of Yes — ინგლისური პროგრესული როკ-ჯგუფ Yes-ის კომპილაციური ალბომი. იგი გამოვიდა 1993 წლის 21 სექტემბერს. ჩანაწერი მიმოიხილავს ჯგუფის 1969 - 1987 წლების სიმღერებს.
რესურსები ინტერნეტში
კატეგორია:1993 წლის კომპილაციური ალბომები კატეგორია:Yes-ის კომპილაციური ალბომები